**Földi Ferenc** az intézmény elhivatott tanítója 1984 óta. Munkáját lelkiismeretesen, őszinte szeretettel, magas színvonalú szaktudással végzi. Élményszerű matematikaóráin a tantárgy megkedveltetése során az általa kifejlesztett „visszajelző táblák” tanulást segítő eszközt alkalmazott, melyet „Jó gyakorlatként” az intézmény és a környező települések pedagógusaival is megismertetett. Rendszeresen készítette fel tanítványait országos, megyei és körzeti versenyekre, ahol kiemelkedő eredményeket értek el: többek között Bolyai Matematika Csapatverseny, Móra Matek verseny, Zrínyi Matematika verseny. Tanítványai közül sokan az ő eredményes pedagógiai munkájának köszönhetően jutottak el nívós hazai és külföldi egyetemekre is.